கேள்வி: தோர்ஜி சோடன் குறித்து விரிவாக சொல்லுங்கள்.
பதில்: ஓம் தோர்ஜி சோடன் (''Dorji Choden'') (பிறப்பு 5 திசம்பர் 1960) பூட்டான் சேர்ந்த ஓர் அரசியல்வாதியாவார். இவர் 2013இல் பூடானின் பணிகள் மற்றும் மக்கள் குடியேற்ற அமைச்சகத்தின் அமைச்சர் நியமிக்கப்பட்டார். இதன் மூலம் பூடான் அமைச்சரவையில் அமைச்சராக பணியாற்றிய முதல் பெண்மணி என்ற பெருமையைப் பெற்றார்.
கேள்வி: தோர்ஜி சோடன் - கல்வி பற்றி நீங்கள் என்ன அறிந்துள்ளீர்கள்?
பதில்: இவர், பூட்டானில் தனது ஆரம்பகல்வியையும், உயர்நிலை பள்ளிப் படிப்பையும் கற்றார். பின்னர், மற்றும் இந்தியா சார்க்கண்டு மாநிலத்திலுள்ளா ராஞ்சி பிர்லா தொழில்நுட்ப கழகத்தில் குடிசார் பொறியியல் இளங்கலைப் பட்டம் பெற்றார். இவர் அமெரிக்க ஐக்கிய நாடுகள் உள்ள சிரக்கியூஸ் பல்கலைக்கழகம் பொது நிர்வாகம் முதுகலைப் பட்டம் பெற்றார்.
கேள்வி: தோர்ஜி சோடன் - அரசுப் பணி என்பது என்ன?
பதில்: சோடன், பொதுப்பணித் துறையில் உதவி பொறியாளர் தனது வாழ்க்கையைத் தொடங்கினார். இதன் மூலம் பூட்டானில் முதல் பெண் பொறியாளராக ஆனார். பின்னர் இவர் பூடானின் பொது சுகாதார பொறியியல் பிரிவின் தலைவராகப் பணியாற்றினார். சனவரி 2000இல் இவர் பூட்டானின் தரநிலை மற்றும் தரக் கட்டுப்பாட்டு ஆணையத்தின் இயக்குநரானார். சனவரி 2006இல் இவர் அதே ஆண்டில் நிறுவப்பட்ட ஒரு தன்னாட்சி அமைப்பான பூட்டானின் ஊழல் எதிர்ப்பு ஆணையத்தின் ஆணையராக நியமிக்கப்பட்டார். இவர் அரசு சேவையில் இருந்த காலத்தில், தேசிய, பிராந்திய மற்றும் சர்வதேச மன்றங்களில் தொழில்நுட்ப மற்றும் பாலின பிரச்சினைகளை பிரதிநிதித்துவப்படுத்தினார். 2008இல் பூடான் முடியாட்சி இருந்து அரசியல்சட்ட முடியாட்சி மாறியது. பூடானின் முதல் பாராளுமன்றத் தேர்தலில் பங்கேற்பதற்காக, ஊழல் தடுப்பு ஆணையத்தில் இருந்து பதவி விலகினார். ஏனெனில் பூட்டான் அரசியலமைப்பு ஒரு அரசு ஊழியர் தேர்தலில் பங்கேற்க அனுமதிப்பதில்லி. தேர்தலில் போட்டியிட்ட இவர் தோற்கடிக்கப்பட்டார். பின்னர் 2009இல், இவர் ஐக்கிய நாடுகள் அவை வறுமை ஒழிப்பு, புத்தாயிரம் ஆண்டு வளர்ச்சி இலக்குகள் திட்டத்தின் உதவி உறைவிடப் பிரதிநிதியாக பணியாற்றத் தொடங்கினார். அங்கு இவர் வறுமை கவனம் செலுத்தினார். 2012 வரை இளைஞர் வேலைவாய்ப்பும் பெண்கள் அதிகாரமும் என்ற தலைப்பில் உரையாற்றினார்.
கேள்வி: தோர்ஜி சோடன் - அரசியல் வாழ்க்கை குறித்து விரிவாக சொல்லுங்கள்.
பதில்: 2008ஆம் ஆண்டில், இவர் பூட்டானில் பதிவுசெய்யப்பட்ட முதல் அரசியல் கட்சியான மக்கள் ஜனநாயகக் கட்சியில் சேர்ந்தார். திராஷிகாங்கில் உள்ள திரிம்ஷிங் தொகுதியை பிரதிநிதித்துவப்படுத்த போட்டியிட்டார். இத்தேர்தலிலிலும் தோல்வியைச் சந்தித்தார். மேலும், ஐக்கிய நாடுகள் சபையுடன் இணைந்து பணியாற்றுவதற்காக தற்காலிகமாக அரசியலை விட்டு வெளியேறினார். 2012 இல், இவர் ஐ.நா.விலிருந்து விலகி, புதிதாக உருவாக்கப்பட்ட அரசியல் கட்சியான திரக் நயம்ருப் சோக்பாவில் சேர்ந்து அதன் தலைவரானார். இதன் மூலம், திரூக் சிர்வாங் சோக்பாவின் தலைவர் லில்லி வாங்சுக்குடன் சேர்ந்து பூட்டானில் ஒரு அரசியல் கட்சியை வழிநடத்திய முதல் பெண்களில் ஒருவராக ஆனார். 31 மே 2013 முதன்மைத் தேர்தலில், இவர் தனது தொகுதியில் வெற்றியைப் பெற்றார். ஆனால் இவரது கட்சி வெற்றிபெறவில்லை. பொதுத் தேர்தலில் மக்கள் ஜனநாயகக் கட்சியும், திரூக் புவென்சாம் சோக்பா ஆகிய கட்சிகள் மட்டுமே முதன்மைத் தேர்தலில் பெரும்பான்மை வாக்குகளை வென்றது. அந்த நேரத்தில், அவர்கள் அழைப்பின் பேரில் மக்கள் ஜனநாயகக் கட்சியில் மீண்டும் சேர்ந்தார். இருப்பினும், பூட்டானின் அரசமைப்புச் சட்டம் கூட்டணி அரசு அமைவதை அனுமதிக்கவில்லை. மேலும், மேலும் இவர் தேர்தலுக்கு முன்னரே மக்கள் ஜனநாயகக் கட்சியுடன் கூட்டணி அமைத்ததாக குற்றம் சாட்டப்பட்டது. விமர்சனங்கள் இருந்தபோதிலும், இவர் மக்கள் ஜனநாயகக் கட்சியில் சேர்ந்தார். பின்னர் 13 சூலை 2013 பொதுத் தேர்தலில் வெற்றி பெற்றார். கட்சி இவருக்கு பணிகள் மற்றும் மக்கள் குடியேற்ற அமைச்சகத்தை வழங்கி, பூடானில் முதல் பெண் அமைச்சராக்கியது.
கேள்வி: தோர்ஜி சோடன் - சர்ச்சை பற்றி தகவல் சொல்.
பதில்: பூட்டானில் பாலின பாகுபாடு குறித்து ஊடகங்களில் இவர் அறிக்கை வெளியிட்ட பிறகு சர்ச்சையை எதிர்கொண்டார். ஒரு விமர்சகர் வலைத்தளத்தில் இவரது அறிக்கையை விமர்சித்து ஒரு கட்டுரையை வெளியிட்டார். அமைச்சராக தனது துறையுடன், பூடானின் தேசிய பெண்கள் மற்றும் குழந்தைகளுக்கான ஆணையத்தின் தலைவராகவும், பூடான் கல்வி நகரத்தின் தலைவராகவும் உள்ளார்.